**„Kancelejas preču piegāde Jelgavas pilsētas pašvaldības izglītības iestādēm” Nr. 1-22/1**

**VISPĀRĪGĀ VIENOŠANĀS**

Jelgavā, 2018.gada 04.janvārī

**Jelgavas pilsētas pašvaldības iestāde „Jelgavas izglītības pārvalde”,** reģistrācijas numurs 90000074738, juridiskā adrese Svētes iela 22, Jelgava, LV-3001 (turpmāk tekstā – Pasūtītājs) vadītājas Guntas Auzas personā, kura rīkojas saskaņā ar Jelgavas pilsētas pašvaldības iestādes „Jelgavas izglītības pārvalde” nolikumu, no vienas puses un

piegādātāji, kuriem Pasūtītāja rīkotajā konkursā „**Kancelejas preču piegāde Jelgavas pilsētas pašvaldības izglītības iestādēm**”, ID Nr. JPD2017/119/AK (turpmāk tekstā – iepirkums), ir piešķirtas piegādes sniegšanas tiesības:

1. **Sabiedrība ar ierobežotu atbildību „ARGA”**, reģistrācijas numurs 50003086341, adrese Pasta iela 18, Jelgava, LV – 3001, valdes priekšsēdētāja Jāņa Ādama personā, kurš darbojas uz statūtu pamata;
2. **Sabiedrība ar ierobežotu atbildību „JMD”**, reģistrācijas numurs 41702000155, adrese Lielā iela 18a, Jelgava, LV – 3001, valdes locekļa Jāņa Melnača personā, kurš darbojas uz statūtu pamata;

turpmāk tekstā visi kopā un katrs atsevišķi saukti – Dalībnieki,no otras puses,

visi kopā un katrs atsevišķi turpmāk tekstā saukti par Līdzējiem, saskaņā ar normatīvajiem aktiem, iepirkuma rezultātiem un Dalībnieku iesniegtajiem piedāvājumiem, noslēdz šo vispārīgo vienošanos (turpmāk tekstā – Vienošanās) par sekojošo:

1. **VIENOŠANĀS PRIEKŠMETS**

Kancelejas preču piegāde Jelgavas pilsētas pašvaldības izglītības iestādēm (turpmāk tekstā – Piegāde) starp Pasūtītāju un Dalībniekiem, saskaņā ar kārtību, kādā Pasūtītājs piešķir tiesības Dalībniekam veikt konkrēto kancelejas preču piegādi (turpmāk tekstā – piegādes tiesību piešķiršanas kārtība).

1. **VISPĀRĪGIE NOTEIKUMI**
   1. Pasūtītājs slēdz Vienošanos ar 2 (diviem) Dalībniekiem par Piegādi Pasūtītājam pēc konkrētās vajadzības.
   2. Parakstot Vienošanos Līdzēji, pamatojoties uz Dalībnieku piedāvājumiem iepirkumā, vienojas par maksimāli pieļaujamo katras vienas vienības cenu, par kuru Dalībnieks apņemas veikt konkrētās preces piegādi Vienošanās darbības laikā.
   3. Pasūtītājs ir tiesīgs paļauties, ka Dalībnieks piegādās kvalitatīvu preci Vienošanās noteiktajā laikā, vietā un apjomā, kā arī cena nepārsniegs Vienošanās minēto maksimāli pieļaujamo cenu saskaņā ar Dalībnieka piedāvājumu.
2. **VIENOŠANĀS DARBĪBAS LAIKS**
   1. Vienošanās stājas spēkā ar 2018.gada 01.februārī.
   2. Vienošanās darbības laiks: 12 (divpadsmit) mēneši no Vienošanās noslēgšanas dienas vai līdz laikam, kad piegādātās preces summa sasniedz EUR 134 999,99 (viens simts trīsdesmit četri tūkstoši deviņi simti deviņdesmit deviņi *euro* un 99 centi) bez PVN, atkarībā no tā, kurš no šiem apstākļiem iestāsies pirmais.
3. **PIEGĀDES CENA UN NORĒĶINU KĀRTĪBA**
   1. Vispārīgā vienošanās tiek slēgta uz 12 (divpadsmit) mēnešiem vai līdz laikam, kad piegādātās preces summa sasniedz EUR 134 999,99 (viens simts trīsdesmit četri tūkstoši deviņi simti deviņdesmit deviņi *euro* un 99 centi) bez PVN, atkarībā no tā, kurš no šiem apstākļiem iestāsies pirmais.
   2. Vienas vienības maksimāli pieļaujamā cena (turpmāk tekstā – cena) bez PVN katram Dalībniekam ir noteikta saskaņā ar iepirkumā iesniegtā Tehniskajā piedāvājumā norādīto katras atsevišķas preces cenu.
   3. Preces cenā ir ietvertas visas izmaksas, kas saistītas ar Piegādes pilnīgu un kvalitatīvu izpildi, tai skaitā izmaksas, kas saistītas ar preču nogādāšanu Pasūtītāja norādītajās telpās, ar speciālistu darba apmaksu, Piegādes izpildei nepieciešamo līgumu slēgšanu, komandējumiem, nodokļiem un nodevām, kā arī nepieciešamo atļauju saņemšanu no trešajām personām, kā arī ir ņemti vērā visi iespējamie riski, tai skaitā iespējamie sadārdzinājumi un citas izmaksas.
   4. Pasūtītājs, pamatojoties uz Dalībnieka iesniegto un Pasūtītāja akceptēto preču pavadzīmi un rēķinu, veic samaksu ne biežāk kā 2 (divas) reizes mēnesī, pārskaitot naudu Dalībnieka norādītajā bankas kontā 10 (desmit) darba dienu laikā, skaitot no rēķina saņemšanas dienas.
   5. Par samaksas dienu tiek uzskatīta diena, kad Pasūtītājs veicis Vienošanās noteiktās naudas summas pārskaitījumu uz Dalībnieka norēķinu kontu.
   6. Ja Pasūtītājs neveic samaksu par Piegādi Vienošanās noteiktajā termiņā, tad Dalībniekam ir tiesības aprēķināt līgumsodu 0,1 % (viena desmitdaļa procenta) apmērā no laikā nesamaksātās summas par katru nokavēto maksājuma dienu, taču kopumā ne vairāk par 10% (desmit procenti) no pamatparāda summas, izņemot gadījumus, kad samaksas nokavējums iestājies no Pasūtītāja neatkarīgu apstākļu dēļ.
4. **PIEGĀDES TIESĪBU PIEŠĶIRŠANAS KĀRTĪBA**
   1. Pasūtītājs nodrošina Piegādes tiesību piešķiršanas procedūras organizēšanu, nosakot atbildīgo personu, kuras pienākums ir Piegādes tiesību piešķiršanas procedūras organizēšana un lēmuma pieņemšana saskaņā ar Vienošanās nosacījumiem (turpmāk tekstā – atbildīgā persona).
   2. Pasūtījumu, saskaņā ar Vienošanās noteikto piegādes tiesību piešķiršanas kārtību, veic Pasūtītājs.
   3. Piegādes tiesību piešķiršanas kārtība:
      1. Atbildīgā persona katra mēneša 1.un 15.datumā, ja 1.vai 15.datums ir brīvdiena, tad nākamajā darba dienā,  Dalībniekiem pa elektronisko pastu nosūta uzaicinājumu iesniegt piedāvājumu konkrētās piegādes nodrošināšanai, norādot piegādes apjomu un sniegšanas laiku.
      2. Minimālā pasūtījuma summa katrai iestādei ir 10 (desmit) EUR, ņemot vērā Dalībnieku iesniegtās cenas iepirkumā.
      3. Dalībnieki 2 (divu) darba dienu laikā no uzaicinājuma saņemšanas elektroniski (pa elektronisko pastu) atbildīgajai personai iesniedz cenu piedāvājumu, norādot vienas vienības cenu *euro* bez PVN un kopējo piedāvājuma cenu *euro* bez PVN. Piedāvātā cena drīkst būt zemāka, bet tā nedrīkst pārsniegt Dalībnieka Iepirkumā iesniegtā Tehniskajā piedāvājumā noteikto katras preces cenu.
      4. Ja Dalībnieks nespēj nodrošināt Pasūtītāju ar kādu noteiktu preci, tad Pasūtītājs noraida Pretendenta iesniegto cenu piedāvājumu un izpildes tiesības piešķir nākamajam Dalībniekam, kurš iesniedzis cenu piedāvājumu par **visu** apjomu un, kuram ir zemākā cena attiecībā pret pārējiem Dalībniekiem. Ja Dalībnieks iesniedzis cenu par visu apjomu, tad izpildes sadali piešķir atbilstoši Vienošanās 1.pielikumam.
      5. Dalībnieku iesniegtajam piedāvājuma saturam jāpaliek konfidenciālam līdz iesniegšanai noteiktā termiņa beigām.
      6. Ja Dalībnieks Vienošanās 5.3.3.punktā noteiktajā termiņā piedāvājumu neiesniedz, tad uzskatāms, ka Dalībnieks atsakās no konkrētās Piegādes sniegšanas.
      7. Atbildīgā persona 2 (divu) darba dienu laikā pēc piedāvājumu iesniegšanas termiņa beigām nosaka konkrētās Piegādes piedāvājumu ar viszemāko cenu par katru preci atsevišķi, kas atbilst uzaicinājumā noteiktajām prasībām, un nosūta pa elektronisko pastu rakstisku paziņojumu Dalībniekiem, kuriem tiek piešķirtas Piegādes tiesības, norādot Piegādes nosaukumu, apjomu, sniegšanas laiku un piegādes kopējo cenu. Visi dokumenti uzskatāmi par nosūtītiem, ja Pasūtītājam ir attiecīga elektroniskā pasta izdruka.
   4. Dalībnieks piegādā preci pasūtījumā noteiktajā adresē un nogādā to norādītajās telpās 3 (trīs) darba dienu laikā (ja tehniskajā specifikācijā nav minēts savādāk) no Piegādes tiesību piešķiršanas dienas.
   5. Dalībnieks nodrošina Piegādes kvalitatīvu izpildi pilnā apjomā un noteiktajā termiņā.
5. **LĪDZĒJU TIESĪBAS UN PIENĀKUMI**
   1. Dalībnieku tiesības un pienākumi:
      1. Dalībnieks apņemas nodrošināt Pasūtītājam Piegādes sniegšanu, veicot to lietpratīgi, efektīvi, pilnā apjomā un ar pienācīgu rūpību;
      2. Dalībnieka tehniskajā piedāvājumā norādītās preces un to ražotājus nedrīkst mainīt vai aizstāt visā Vienošanās darbības laikā bez saskaņošanas ar Pasūtītāju;
      3. Dalībnieks nodrošina Piegādi saskaņā ar konkrētās Vienošanās nosacījumiem un savu piedāvājumu iepirkumam;
      4. Dalībnieks ir atbildīgs par Piegādes sniegšanas atbilstību normatīvo aktu prasībām;
      5. Dalībnieks Vienošanās darbības laikā apņemas ievērot Piegādes izpildi noteiktajā kvalitātē, termiņā un apjomā atbilstoši pasūtījumam, iepirkuma nolikumam un Vienošanās nosacījumiem;
      6. Dalībnieks informē Pasūtītāju par izmaiņām interneta mājas lapā uz kurām norādīti preču linki (saites).
   2. Pasūtītāja tiesības un pienākumi:
      1. Pasūtītājs nodrošina Dalībnieku vienlīdzīgu konkurenci un godīgu attieksmi pret tiem;
      2. Pasūtītājs nodrošina Piegādes tiesību piešķiršanas procedūras organizēšanu saskaņā ar Vienošanās nosacījumiem;
      3. Pasūtītājs Vienošanās darbības laikā garantē Piegādes tiesību piešķiršanas kārtības ievērošanu.
6. **VIENOŠANĀS NOTEIKUMU GROZĪŠANA, TĀS DARBĪBAS PĀRTRAUKŠANA**
   1. Vienošanos var papildināt, grozīt vai izbeigt pirms termiņa Līdzējiem savstarpēji rakstiski vienojoties, kas pēc parakstīšanas kļūst par Vienošanās neatņemamu sastāvdaļu.
   2. Ja Dalībnieks Vienošanās darbības laikā veic darbību, kas ir pretrunā ar šīs Vienošanās nosacījumiem, tad Līdzēji uzskata, ka ar šīs darbības veikšanu Dalībnieks ir vienpusēji lauzis Vienošanos un Dalībnieks zaudē visas ar Vienošanos pielīgtās saistības.
   3. Pasūtītājam ir tiesības izbeigt Vienošanos ar Dalībnieku pirms termiņa, rakstiski 1 (vienu) mēnesi iepriekš brīdinot, gadījumos, ja:
      1. Dalībnieks kļūst maksātnespējīgs, bankrotē, tā darbība tiek izbeigta vai pārtraukta;
      2. Dalībnieks neievēro noteiktos preču piegādes termiņus;
      3. Dalībnieks sistemātiski neiesniedz cenu piedāvājumu atsevišķām precēm;
      4. Dalībnieks atkārtoti nespēj piegādāt preces no konkrētas preču grupas;
      5. Dalībnieks nepilda vai nepienācīgi pilda kādu no Vienošanās nosacījumiem.
7. **NEPĀRVARAMA VARA**
   1. Līdzēji tiek atbrīvoti no atbildības par Vienošanās pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Vienošanās noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
   2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo pārējiem Līdzējiem. Ziņojumā jānorāda, kādā termiņā būs iespējama un paredzama viņa Vienošanās paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Līdzējs netiek atbrīvots no Vienošanās saistību izpildes, ja vien tam par iemeslu nav paši nepārvaramas varas vai ārkārtēja rakstura apstākļi.
   3. Nepārvaramas varas vai ārkārtēja rakstura apstākļu iestāšanās gadījumā Vienošanās darbības termiņš tiek pārcelts atbilstoši šādu apstākļu darbības laikam vai arī Līdzēji vienojas par Vienošanās darbības pārtraukšanu.
8. **CITI NOTEIKUMI**
   1. Visos jautājumos, kas nav atrunāti ar šo Vienošanos, Līdzēji ņem vērā iepirkuma nolikuma prasības, Dalībnieku piedāvājumus konkursam un normatīvos aktus.
   2. Visi strīdi starp Līdzējiem risināmi pārrunu ceļā, bet, ja tas nav iespējams 30 dienu laikā, tad Latvijas Republikas tiesā.
   3. Vienošanās ir saistoša Līdzēju tiesību un saistību pārņēmējiem.
   4. Līdzēji apņemas neveikt nekādas darbības, kas tieši vai netieši var radīt zaudējumus pārējiem Līdzējiem, vai kaitēt pārējo Līdzēju interesēm.
   5. Vienošanās izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Vienošanās nosacījumu interpretēšanu.
   6. Jebkāda ar šo Vienošanos saistīta un jebkurā formā pieejama informācija vai citāda veida dati, pieder Pasūtītājam un ir tā īpašums un ir izmantojama vienīgi Vienošanās nosacījumu izpildei. Tās izmantošana citiem mērķiem ir iespējama vienīgi ar Pasūtītāja rakstisku piekrišanu par katru gadījumu atsevišķi. Dalībniekiem nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar to.
   7. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja Vienošanās izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
   8. Visus ar Vienošanos saistītos Līdzēju savstarpējos paziņojumus nosūta rakstiski uz norādīto adresi vai citu adresi, ko viens Līdzējs ir paziņojis otram Līdzējam. Ārkārtējos gadījumos paziņojumus drīkst nosūtīt arī pa faksu vai e–pastu.
   9. Visi Vienošanās grozījumi un papildinājumi ir spēkā tikai tādā gadījumā, ja tie noformēti rakstiski un tos ir parakstījuši Līdzēji.
   10. Pasūtītāja pārstāvis Vienošanās darbības laikā ir Nauris Pundors, Jelgavas pilsētas pašvaldības iestādes „Jelgavas izglītības pārvalde” galvenais speciālists iepirkumu jautājumos, tālrunis 63012483, e–pasts: [nauris.pundors@izglitiba.jelgava.lv](mailto:nauris.pundors@izglitiba.jelgava.lv).
   11. Pasūtītājs par preču saņemšanu un pārbaudi atbildīgo personu Vienošanās darbības laikā nozīmē attiecīgās pašvaldības izglītības iestādes darbinieku saskaņā ar pielikumu Nr.3.
   12. Dalībnieka SIA “ARGA”, reģistrācijas numurs 50003086341, adrese Pasta iela 18, Jelgava, LV-3001, pilnvarotais pārstāvis Vienošanās darbības laikā ir valdes priekšsēdētājs Jānis Ādams, tālrunis 63024409, e–pasts: arga@arga.lv.
   13. Dalībnieka SIA “JMD”, reģistrācijas numurs 41702000155, adrese Lielā iela 18a, Jelgava, LV-3001, pilnvarotais pārstāvis Vienošanās darbības laikā ir valdes loceklis Jānis Melnacis, tālrunis 20269069, e–pasts: info@jmd.lv.
   14. Līdzēju pārstāvji ir atbildīgi par Vienošanās izpildes uzraudzīšanu, tai skaitā piegādes piešķiršanas kārtības organizēšanu un izpildi.
   15. Līdzēju pārstāvju vai rekvizītu maiņas gadījumā Līdzējs apņemas rakstiski par to paziņot pārējiem Līdzējiem 5 (piecu) dienu laikā no izmaiņu iestāšanās dienas.
   16. Vienošanās sagatavota uz 5 (piecām) lapām, 3 (trīs) eksemplāros ar vienādu juridisko spēku, no kuriem viens glabājas pie Pasūtītāja, bet pārējie attiecīgi pie katra Dalībnieka.
   17. Vienošanās satur šādus pielikumus, kas ir Vienošanās neatņemama sastāvdaļa:
       1. 1.pielikums – piegādes tiesību piešķiršanas kārtības apraksts uz 1 lapas;
       2. 2.pielikums – Tehniskā specifikācija uz 1 lapas;
       3. 3.pielikums – Par preču saņemšanu atbildīgo personu saraksts uz 2 (divām) lapām.
9. **LĪDZĒJU REKVIZĪTI UN PARAKSTI**

|  |  |
| --- | --- |
| **PASŪTĪTĀJS** | **DALĪBNIEKI** |
|  |  |
| **Jelgavas pilsētas pašvaldības iestāde “Jelgavas izglītības pārvalde”** | **SIA „ARGA”** |
| Svētes iela 22, Jelgava, LV–3001 | Pasta iela 18, Jelgava, LV – 3001 |
| Reģistrācijas nr. 90000074738 | Reģistrācijas Nr. 50003086341 |
| Konts:LV07UNLA0008014130203 | Konts: LV47UNLA0008006467065 |
| AS SEB banka | AS SEB banka |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /G. Auza/  z.v. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /J. Ādams/  z.v. |
|  |  |

|  |  |
| --- | --- |
|  |  |
|  | **SIA „JMD”** |
|  | Lielā iela 18a, Jelgava, LV – 3001 |
|  | Reģistrācijas Nr. 41702000155 |
|  | Konts: LV04HABA0551032042828 |
|  | AS Swedbank |
|  |  |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /J. Melnacis/  z.v. |

**1.pielikums**

# Pasūtījuma summas saglabāšana zem 10 EUR

|  |  |  |  |
| --- | --- | --- | --- |
| skola1 | Dalībnieks1 | Dalībnieks2 | Dalībnieks3 |
| prece1 | 3 | 6 | 5 |
| prece2 | 6 | 5 | 7 |
| summa kopā | **9** | 11 | 12 |

1. skola piedalās iepirkumā tikai, ja summa kādam no Dalībniekiem ir vismaz 10 EUR
2. no tālākās apstrādes, pirmkārt, tiek izslēgti Dalībnieki, kuriem summa kopā uz skolu ir zem 10 EUR (pirmajā tabulā var redzēt, ka Dalībnieks1 preces skolai1 nepiegādās)

|  |  |  |  |
| --- | --- | --- | --- |
| skola1 | Dalībnieks1 | Dalībnieks2 | Dalībnieks3 |
| prece1 | 6 | **5** | 7 |
| prece2 | **5** | 7 | 6 |
| summa kopā | 11 | 12 | 13 |
| summa izdev. | **5** | **5** | **0** |

1. Lai novērstu, situāciju, ka kādam Dalībniekam kopējā summa uz iestādi ir mazāka par 10 EUR, tiek apskatīti rezultāti summējot izdevīgākos preču piedāvājumus. Ja šī summa ir mazāka par 10 EUR, šo Dalībnieku var izslēgt no tālākās apstrādes. Vispirms tiek izslēgts Dalībnieks ar lielāko kopējo summu un tad tiek pārrēķinātas summas, gadījumā ja ir vienādas summas, tad tiek ņemts vērā cenu piedāvājumu iesnigšanas laiks – pirmais tiek izslēgts tas, kurš pēdējais iesniedz cenu piedāvājumu (otrajā tabulā var redzēt, ka pirmais tiks izslēgts Dalībnieks3 un pēc tam tiks izslēgts Dalībnieks2. Rezultātā preces iestādei skola1 piegādās tikai Dalībnieks1)

# Izdevīgāko preču atlases procedūra

|  |  |  |  |
| --- | --- | --- | --- |
| skola1 | Dalībnieks1 | Dalībnieks2 | Dalībnieks3 |
| prece1 | **20** | 25 | 30 |
| prece2 | 20 ! | **20 !** | 30 |
| prece3 | 30 | 20 | **15** |
| summa kopā | 70 | 65 | 75 |
| summa izdev. | 20 | 20 | 15 |

1. Katrai precei tiek izvēlēts Dalībnieks ar mazāko piedāvāto preces cenu.
2. Ja preces cenas ir vienādas, tiek izvēlēts Dalībnieks ar zemāko kopējo summu.
3. Ja gadās situācija, ka kopējās summas ir vienādas, priekšroka ir Dalībniekam, kurš pirmais iesūtīja cenu piedāvājuma failu. (trešajā tabulā var redzēt, ka prece2 piegādās Dalībnieks2, jo kopējā summa (65 EUR) tam ir mazāka nekā Dalībnieks1 (70 EUR)).

**2.pielikums**

ATKLĀTĀ KONKURSA

**„Kancelejas preču piegāde Jelgavas pilsētas pašvaldības izglītības iestādēm”, identifikācijas Nr. JPD2017/119/AK**

**TEHNISKĀ SPECIFIKĀCIJA**

1. Tehnisko piedāvājumu (*4.pielikums*) drīkst iesniegt tikai par visu apjomu. Piedāvājums jāiesniedz elektroniskā formā MS Excel formātā.
2. Sagatavojot tehnisko piedāvājumu:
   1. Pretendentam ir jāidentificē piedāvātā Prece atbilstoši Nolikuma 4.pielikumā „Tehniskais piedāvājums” (*Tehniskā specifikācija – tehniskā un finanšu piedāvājuma veidlapa*) noteiktajam, attiecīgajā ailē norādot saiti (linku)\* uz Preces (Preces detaļu, ja dažādi ražotāji) ražotāja vai Pretendenta interneta mājaslapu, kur redzams piedāvātās Preces (Preces detaļu, ja dažādi ražotāji) ražotāja noteiktais Preces tehniskais apraksts;

*\* Ja šādu saiti (linku) nav iespējams norādīt, Pretendents var iesniegt ražotāja sagatavotus dokumentus, precīzi norādot dokumenta nosaukumu, atrašanās vietu datu nesējā un lapaspusi dokumentā, kurā ir atrodama nepieciešamā informācija, nepieciešamības gadījumā, identificējot to kā komercnoslēpumu.*

* 1. nav pieļaujams pārkopēt kolonnas „Preces apraksts (detalizēts)” un kolonnas „Izmēri, tilpumi, lappušu skaits, biezums u.c. citi preces raksturojoši lielumi” kolonnā „Pretendenta piedāvātais - ražotāja/modeļa nosaukums, saits (links) uz mājas lapu”, kā arī nav pieļaujams kolonnu „Pretendenta piedāvātais - ražotāja/modeļa nosaukums, saits (links) uz mājas lapu” aizpildīt, norādot tikai „*atbilst*”, „*tiek nodrošināts*” u.tml. vispārīgas piedāvāto Preci neraksturojošas frāzes – piedāvājums Pretendentam jāaizpilda, norādot konkrētās piedāvātās Preces tehniskās īpašības.

1. Tehniskajam piedāvājumam var tikt pievienoti informatīva satura Preces apraksti latviešu un/vai angļu valodā. Iesniedzot šajā punktā minētos aprakstus, tie nav jācauršauj un nav jātulko.
2. Tehniskajā piedāvājumā minētie preču nosaukumi un/vai to ražotāji norādīti, lai identificētu preci un tās kvalitāti – pretendentam jāpiedāvā prece tāda pati kā minēta tehniskajā specifikācijā vai augstākas kvalitātes. Ja pretendents piedāvā citu preci, tas Tehniskajā piedāvājumā norāda tās pozīcijas, kurās tiek piedāvāta ekvivalenta prece (norādot preci) un iesniedz preču ražotāja dokumentāciju vai kompetentas institūcijas izsniegtu apliecinājumu, kas apliecina, ka piedāvājums ir ekvivalents.
3. Precēm, kuru kvalitāte un atbilstība tehniskajām prasībām ir pārbaudāma, tikai tās uzsākot lietot (t.i., preces, kuru funkcija ir vai tajā ietilpst krāsas nospieduma/pārklājuma atstāšana, šķidrumu izsmidzināšana/vielu šķīdināšana, visa veida līmēšana/lipšana), lietošanas īpašībām vismaz 6 (sešu) mēnešu laika periodā, kas skaitāms no preces piegādes līdz preces lietošanas uzsākšanas dienai, ir jāsaglabājas nemainīgi kvalitatīvām.
4. Ilgstošai lietošanai paredzētām precēm (t.i., precēm, kas nemaina savu būtību vai netiek izlietotas to izmantošanas procesā) papildus 2.punktā izvirzītajām prasībām lietošanas īpašībām vismaz 12 (divpadsmit) mēnešu laika periodā, kas skaitāms no preces lietošanas uzsākšanas dienas, ir jāsaglabājas nemainīgi kvalitatīvām.
5. Preces nedrīkst būt iepriekš bijušas lietošanā.

**3.pielikums**

Pasūtītājs par preču saņemšanu atbildīgo personu Vienošanās darbības laikā nozīmē Jelgavas pilsētas pašvaldības izglītības iestādes darbinieku:

|  |  |  |
| --- | --- | --- |
| **Jelgavas pilsētas pašvaldības izglītības iestādes nosaukums, adrese** | **Iestādes direktora/vadītājas vietnieka vārds uzvārds** | **Kontaktinformācija** |
| 1. Jelgavas Tehnoloģiju vidusskola, Meiju ceļā 9, LV-3007, Jelgavā; | Viktors Griščenko | Tālr.:63045338  Mob.: 26563371 |
| 1. Jelgavas Valsts ģimnāzija, Mātera ielā 44, Jelgavā, LV- 3001; | Artūrs Strods | Mob.: 22315121 |
| 1. Jelgavas 4.vidusskola, Akmeņu ielā 1, Jelgavā, LV-3004; | Juris Šenbergs | Tālr.:63029074  Mob.: 29279680 |
| 1. Jelgavas 5.vidusskola, Aspazija iela 20, Jelgavā, LV-3001; | Žanna Kļeščinska | Tālr.: 63021107  Mob.:29838735 |
| 1. Jelgavas 6.vidusskola, Loka maģistrāle 29, Jelgavā, LV-3004; | Andrejs Koniševs | Tālr.:63012280  Mob.:26534325 |
| 1. Jelgavas Spīdolas ģimnāzija, Mātera iela 30, Jelgavā, LV-3001; | Ilze Miezīte | Tālr.:63029241  Mob.:26364116 |
| 1. Jelgavas Vakara (maiņu) vidusskola, Skolotāju ielā 8, Jelgavā, LV-3001; | Ārija Siliņa | Tālr.:63021897  Mob.: 27080046 |
| 1. Jelgavas 2.pamatskola, Sarmas iela 2, Jelgavā, LV-3001; | Ella Okulova | Tālr.: 63021682  Mob.: 26518612 |
| 1. Jelgavas 3.sākumskola, Uzvaras ielā 10, Jelgavā, LV-3001; | Jadviga Losa | Tālr.: 63022256  Mob.:27145547 |
| 1. Jelgavas 4.sākumskola, O.Kalpaka ielā 34, Jelgavā, LV-3001; | Olga Parafjanoviča | Tālr.: 63027774 |
| 1. Jelgavas 1. internātpamatskola, Institūta iela 4, Jelgava, LV-3004; | Raimonds Žaggers | Tālr.: 63029514  Mob.:25650274 |
| 1. Jelgavas 2. internātpamatskola, Filozofu iela 50, Jelgava, LV-3001; | Kaspars Tiltiņš | Tālr.: 63022350  Mob.:29463915 |
| 1. Jelgavas Amatu vidusskola, Akadēmijas iela 25, Jelgava, LV–3001; | Nadežda Lāce | Tālr.:63022610  Mob.: 29562957 |
| 1. Jelgavas Mākslas skola, Mazais ceļš 2, Jelgava, LV–3001; | Aiga Dzerkale | Tālr.: 63023768  Mob.: 25954287 |
| 1. Jelgavas bērnu un jauniešu centrs „Junda”, Pasta iela 32, Jelgava, LV–3001; | Lāsma Krasņikova | Tālr.:63022298  Mob.: 29724993 |
| 1. Jelgavas pilsētas pašvaldības pirmsskolas izglītības iestāde „Sprīdītis”, Tērvetes iela 6, Jelgava, LV–3001; | Žanna Romanova | Tālr.:63020667  Mob.:29448009 |
| 1. Jelgavas pilsētas pašvaldības pirmsskolas izglītības iestāde "Gaismiņa", Vaļņu iela 5, Jelgava, LV–3001; | Natālija Arseņenko | Tālr.:63029287  Mob.:26457537 |
| 1. Jelgavas pilsētas pašvaldības pirmsskolas izglītības iestāde "Rotaļa", Lāčplēša iela 5, Jelgava, LV–3002; | Kristiāna Pētermane | Tālr.: 63083102  Mob.:28477548 |
| 1. Jelgavas pilsētas pašvaldības pirmsskolas izglītības iestāde "Lācītis", Māras iela 2, Jelgava, LV–3001; | Daiga Šurma | Tālr.:63021113  Mob.:29354132 |
| 1. Jelgavas pilsētas pašvaldības pirmsskolas izglītības iestāde "Kamolītis", Meiju ceļš 31, Jelgava, LV–3007; | Mārīte Nordena | Tālr.:63045297  Mob.:26602656 |
| 1. Jelgavas pilsētas pašvaldības pirmsskolas izglītības iestādes „Zemenīte”, Blaumaņa iela 14, Jelgava, LV–3001; | Maija Stepiņa | Tālr.:63029156  Mob.:29197990 |
| 1. Jelgavas pilsētas pašvaldības pirmsskolas izglītības iestāde "Vārpiņa", Kronvalda iela 22, Jelgava, LV–3002 | Guna Salcēviča | Tālr.:63021751  Mob.: 28627755 |
| 1. Jelgavas pilsētas pašvaldības pirmsskolas izglītības iestāde "Pasaciņa", Aspazijas iela 18, Jelgava, LV–3001. | Mārīte Jansone | Tālr.: 63021256  Mob.: 28221710 |
| 1. Jelgavas pilsētas pašvaldības pirmsskolas izglītības iestāde „Ķipari”, Pulkveža Brieža ielā 23a, Jelgavā, LV-3007 | Aigars Sviķis | Tālr.: 63022595  Mob.:29460197 |
| 1. Jelgavas pilsētas pašvaldības pirmsskolas izglītības iestāde „Kāpēcīši”, Ganību ielā 66, Jelgavā, LV-3007 | Sanita Kalnišķe | Mob.: 26787240 |
| 1. Jelgavas pilsētas pašvaldības pirmsskolas izglītības iestāde „Zīļuks”, Skautu ielā 1a, Jelgavā, LV-3002 | Benita Graudiņa | Mob.29592238 |